Diari Oficial de la Generalitat Valenciana


Sumari del DOGV 5477, del 26-03-2007 (2007/1655)

Convocatòria número 1/2007, relativa a una plaça de tècnic maquinista.
----------------------------------------------------------------------

### Dades del document

Número de DOGV
:   5477

Data del DOGV
:   26-03-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1655


Data del document
:   10-01-2007

Organisme emissor
:   Teatres de la Generalitat Valenciana

Tipus de document
:   Anunci

Anàlisi jurídica

 Descriptors 

:   * concurs administratiu

Teatres de la Generalitat Valenciana, de conformitat amb l'Acord del Consell Rector, de data 30 de juny del 2004, adoptat en virtut del que disposa l'article 14 del Decret 36/1994, necessita per a la seua plantilla aprovada pel Consell Rector i amb la conformitat del president del Comité d'Empresa i les seccions sindicals d'este ens públic.   
El procediment d'oferta d'ocupació pública en Teatres de la Generalitat Valenciana és regulat per l'article 14 del Decret 36/1994 i per la Resolució de 31 de maig de 1995, de la Direcció General de Treball, per la qual es disposa el registre i la publicació del II Conveni Col·lectiu del personal laboral de la Generalitat.  
Convocatòria lliure 1/2007  
1. Denominació del lloc: tècnic de maquinària  
Número del lloc: 44  
2. Naturalesa jurídica: laboral indefinit  
Classificació: C-16-19  
Bases de la convocatòria  
Primera. Objecte de la convocatòria  
1.1. Esta convocatòria té per finalitat la selecció de personal mitjançant el sistema de concurs oposició.  
Segona. Condicions generals dels aspirants   
2.1. Segons el que disposa l'article 12 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, com també la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Unió Europea, per a ser admés a estes proves selectives és necessari:  
2.1.1. Ser espanyol o nacional d'un estat membre de la Unió Europea o nacional del Regne de Noruega o de la República d'Islàndia. També poden participar-hi el cònjuge, els descendents i els descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, els menors de 21 anys o majors d'esta edat que visquen a càrrec seu.  
Igualment, s'estén a les persones incloses en l'àmbit dels tractats internacionals subscrits per la Comunitat Europea i ratificats per Espanya en què siga aplicable la lliure circulació de treballadors.  
2.1.2. Tindre complits 18 anys i no haver arribat a l'edat de jubilació.  
2.1.3. Estar en possessió del títol per a grup C estipulat en el II Conveni Col·lectiu del personal laboral al servici de la Generalitat Valenciana o complir les condicions per a obtindre'l abans de la finalització del termini de presentació de sol·licituds.   
2.1.4. En el cas de titulacions obtingudes a l'estranger, s'ha d'estar en possessió de la credencial que acredite l'homologació de les dites titulacions.  
2.1.5. Posseir la capacitat física i psíquica necessària per a l'exercici de les funcions dels llocs de treball oferits  
2.1.6. No estar inhabilitat o inhabilitada penalment per a l'exercici de funcions públiques.  
2.1.7. No haver sigut separat o separada, mitjançant expedient disciplinari, de qualsevol administració o ocupació pública.  
2.1.8. Els aspirants la nacionalitat dels quals no siga l'espanyola han d'acreditar, així mateix, no estar sotmesos a sanció disciplinària o condemna penal que els impedisca, en el seu estat, l'accés a la funció pública.  
2.2. Les condicions per a ser admés a les proves han de complir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió.  
Els aspirants han de reunir, a més de les condicions previstes en l'article 7 de la Resolució de 31 de maig de 1995, per la qual es disposa el registre i la publicació del II Conveni Col·lectiu del personal laboral al servici de l'administració autonòmica (en avant, II Conveni Col·lectiu).   
2.3. En els casos de promoció interna, és requisit ser treballador amb relació laboral indefinida de Teatres de la Generalitat Valenciana, del grup immediatament inferior al que es convoque, i haver prestat servicis efectius durant almenys dos anys.   
2.4. Estar en possessió, a més de la titulació genèrica que indica l'article 7 del II Conveni Col·lectiu, de la titulació específica que s'establisca en la convocatòria corresponent.  
2.5. Les condicions per a ser admés a les proves han de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió.  
Tercera. Aspirants amb discapacitació  
3.1. El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb estat finalitat, els interessats han de formular la petició corresponent en la sol·licitud de participació en esta oposició i seguir les instruccions establides en la base número 6.  
3.2. Si durant la realització de les proves se susciten dubtes raonables al tribunal respecte a la compatibilitat funcional d'un aspirant, es pot demanar el dictamen corresponent de la Comissió Mixta de Discapacitats; en este cas l'aspirant pot participar condicionalment en el procés selectiu i la resolució definitiva sobre l'admissió o l'exclusió de les proves queda en suspens.  
Quarta. Sol·licituds  
Els qui vulguen prendre part en estes proves selectives han d'emplenar la sol·licitud que figura com a model que s'adjunta a esta convocatòria i que els serà facilitada en les oficines de personal de Teatres de la Generalitat Valenciana.  
Cinquena. Drets d'examen   
Grup C: 13,76 euros.  
Sisena. Presentació de sol·licituds  
6.1. Les sol·licituds han d'anar adreçades a la Direcció General de Teatres de la Generalitat Valenciana.   
6.2. El termini per a la presentació de sol·licituds és de 15 dies hàbils comptats a partir de l'endemà de publicar-se esta convocatòria al Diari Oficial de la Comunitat Valenciana. L'horari del Registre General és de 09.00 a 14.00 hores.  
Les sol·licituds han de ser presentades pels interessats en el Registre General de Teatres de la Generalitat Valenciana, una vegada abonada la taxa que es fixa en la base número 5.  
Les sol·licituds també es poden presentar en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.  
6.3. L'aspirant, a l'hora d'emplenar la sol·licitud, ha d'observar les instruccions següents:  
6.3.1. Els aspirants amb minusvalideses que sol·liciten mesures d'adaptació han d'indicar amb una ics (X) en la casella 33 el tipus de discapacitat que tenen: (F) física, (P) psíquica o (S) sensorial. Poden sol·licitar les mesures d'adaptació que necessiten previstes en la sol·licitud, d'acord amb la classificació següent:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de la prova. Per a poder sol·licitar esta mesura d'adaptació, l'aspirant ha d'aportar obligatòriament un certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
3) Augment de la dimensió dels caràcters del qüestionari, per dificultat de visió.  
4) Necessitat d'intèrpret, a causa de sordesa.  
5) Sistema braille d'escriptura o ajuda d'una persona, per invident.  
6) Altres mesures d'adaptació. S'han d'especificar.  
6.3.2. En la sol·licitud ha de constar que s'ha efectuat l'ingrés corresponent dels drets d'examen mitjançant la validació per l'entitat col·laboradora en què s'efectue l'ingrés, a través de certificació mecànica, o si no, amb el segell i la firma corresponent.  
6.3.3. En cap cas la simple presentació i pagament en l'entitat col·laboradora no comporta la substitució del tràmit de presentació, dins del termini i en la forma escaient, de l'imprés de sol·licitud d'acord amb el que disposen estes bases.   
Setena. Admissió dels aspirants   
7.1. Els aspirants queden vinculats a les dades que hagen fet constar en les sol·licituds; només poden demanar la modificació de les dites dades mitjançant un escrit motivat, dins del termini establit en la base sisena per a la presentació de sol·licituds.  
7.2. Una vegada acabat el termini de presentació de sol·licituds, després de comprovar que s'ha fet el pagament dels drets d'examen, l'òrgan convocant dictarà resolució, que es publicarà en el tauler d'anuncis de Teatres de la Generalitat i en la seua web http://teatres.gva.es que contindrà la llista provisional d'admesos i d'exclosos a la realització de les proves.  
7.3. Els aspirants, en el cas d'error o d'exclusió, poden esmenar els defectes en què hagen incorregut en la sol·licitud o fer les al·legacions que consideren convenient en el termini de 10 dies hàbils comptats a partir de la data del registre d'eixida general de Teatres de la Generalitat Valenciana. Eixe mateix dia es publicarà la relació provisional d'admesos i d'exclosos en el tauler d'anuncis de Teatres de la Generalitat i en la seua web, http://teatres.gva.es, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.   
7.4. En tot cas, a fi d'evitar errors i, en el supòsit que n'hi haja, a fi de possibilitar l'esmena d'errors dins del termini i en la forma escaient, els aspirants han de comprovar no solament que no figuren en la relació provisional d'exclosos sinó que, a més, els seus noms i dades figuren correctament en les llistes d'admesos.  
7.5. Una vegada transcorregut el termini anterior, vistes les al·legacions i esmenats els defectes, si n'hi ha, es dictarà resolució que elevarà a definitiva la llista d'admesos i d'exclosos a la realització de les proves i que es publicarà en el tauler d'anuncis de Teatres de la Generalitat i en la seua web http://teatres.gva.es.  
7.6. En la resolució mitjançant la qual es faça pública la llista definitiva d'admesos a la realització de les proves s'ha d'establir, amb almenys 15 dies d'antelació, la data, el lloc de realització i l'hora de començament de la primera part de la prova, com també l'orde de crida dels aspirants, que ha de ser alfabètic.  
Huitena. Proves selectives  
8.1. El procediment de selecció dels aspirants és el de concurs oposició. Consta d'una fase d'oposició, de caràcter eliminatori i obligatori, i d'una fase de concurs, de caràcter obligatori.  
8.2. Desenvolupament de la fase d'oposició:  
La fase d'oposició consistix en la realització d'una prova estructurada en dos parts de caràcter obligatori i eliminatori i que es duen a terme en sessions independents.  
8.2.1. Primera part: consistix a contestar per escrit un qüestionari de preguntes amb quatre respostes alternatives de les quals només una és correcta. En la prova objectiva s'aplica la fórmula següent a fi de reduir els efectes dels encerts a l'atzar: (puntuació = encerts - (errors/3)).  
El qüestionari està compost per 50 preguntes per al grup C (encerts- (errors/3)\*(3/5).  
\* Una vegada restats els errors.  
El temps de realització de l'examen és determinat prèviament pel tribunal i en cap cas no pot ser inferior a un minut per cada pregunta.  
8.2.2. Segona part. Només és realitzada pels aspirants que hagen obtingut en la primera part d'esta prova una puntuació mínima de 12 punts.  
La segona part consistix en el desenvolupament per escrit o proves pràctiques que a criteri del tribunal es necessiten, en un temps mínim de dues hores i màxim de tres, segons que ho determine el tribunal, d'un supòsit pràctic referit a les matèries incloses en el temari.  
8.3. Qualificació de la prova.  
8.3.1. La primera part es qualifica de 0 a 30 punts; és necessari obtindre un mínim de 12 punts per a superar-la.  
8.3.2. La segona part es qualifica de 0 a 30 punts; és necessari obtindre un mínim de 12 punts per a superar-la.  
8.3.3. La puntuació final de la prova és determinada per la suma de les puntuacions obtingudes en cada una de les parts. Per a considerar superada la prova s'han d'obtindre, almenys, 30 punts i no haver sigut qualificat amb menys de 12 punts en cap de les parts.  
8.4. Qualificació final de la fase d'oposició.  
La fase d'oposició es valora amb un total de 60 punts; és necessari obtindre un mínim de 30 punts per a superar-la.   
8.5. Fase de concurs.  
Només poden participar en la fase de concurs els aspirants que hagen superat la fase d'oposició.  
Els mèrits al·legats pels participants, dins del termini establit, han d'haver sigut obtinguts o computats fins a la data de finalització del termini de presentació d'instàncies.  
La puntuació màxima en la fase de concurs és de 40 punts, que es distribuïxen d'acord amb el barem que figura en l'annex IV.  
8.6. Puntuació final del concurs oposició.  
La puntuació final del concurs oposició s'obté sumant la puntuació obtinguda en les dos fases.  
A continuació es configurarà una llista ordenada per puntuació de major a menor que s'interromprà quan el nombre d'inclosos coincidisca amb el nombre de llocs convocats. Esta llista és la llista definitiva d'aprovats.  
Els casos d'empat que es produïsquen es dirimixen de la manera següent: es valora, en primer lloc, la major puntuació obtinguda en la fase d'oposició i, si persistix l'empat, es dirimix per la major puntuació obtinguda en els diversos apartats del barem del concurs, pel mateix orde en què figuren relacionats.  
Si encara persistix l'empat, es dirimix per orde alfabètic del primer cognom dels aspirants empatats; l'orde esmentat comença per la lletra que resulte del sorteig fet per la Generalitat Valenciana per a esta finalitat per a l'any actual i, si no s'ha fet, per a l'any anterior.  
Novena. Desenvolupament de les proves selectives  
9.1. La primera part de la prova es realitzarà en el lloc, la data i a l'hora que s'establisca i que serà publicat en el tauler d'anuncis de Teatres de la Generalitat Valenciana i en la seua web almenys 15 dies naturals abans de la data de l'examen  
9.2. Els aspirants seran convocats per a la realització de les proves en crida única. Els aspirants que no compareguen a la realització de les proves perdran els seus drets.  
Així mateix, els aspirants perden el seu dret si acudixen als llocs de realització de les proves quan ja han començat les proves o per inassistència a les proves, encara que siga per causes justificades. En el cas que es tracte de proves orals o de proves de caràcter individual i successiu, el tribunal pot valorar les causes al·legades i admetre l'aspirant, sempre que les proves no hagen acabat i que la dita admissió no perjudique el principi d'igualtat amb els altres aspirants.   
Els aspirants han d'observar en tot moment les instruccions dels membres del tribunal o del personal ajudant o assessor durant la realització de les proves, amb vista al desenvolupament adequat del procés. Qualsevol alteració en el desenvolupament normal de les proves per un aspirant ha de quedar reflectida en l'acta corresponent; el dit aspirant pot continuar la realització de l'exercici amb caràcter condicional fins que el tribunal prenga una resolució sobre l'incident.  
Abans de l'inici de cada part o prova, i sempre que s'estime convenient durant la realització de la prova, els membres del tribunal, els seus ajudants o assessors han de comprovar la identitat dels aspirants mitjançant la presentació del document nacional d'identitat, del passaport o del permís de conduir o dels documents equivalents per als nacionals d'altres estats, sense que per a esta finalitat siguen vàlides les fotocòpies compulsades dels dits documents; com també, si és el cas, de l'exemplar per a l'interessat de la sol·licitud d'admissió a les proves.  
Si en qualsevol moment del procés arriba a coneixement del tribunal que algun dels aspirants no complix tots els requisits exigits, ha de requerir-li l'acreditació dels dits requisits. Si els requisits en qüestió no són acreditats en el termini de 10 dies hàbils següents a la notificació del requeriment, el tribunal ha de fer una proposta d'exclusió en què indiquen les inexactituds o les falsedats formulades per l'aspirant, dirigida a l'òrgan convocant, el qual, després de les comprovacions oportunes, ha de dictar una resolució motivada d'exclusió de l'aspirant del concurs oposició.  
Durant la realització dels exercicis no està permés fumar en els llocs de realització ni l'ús de telèfons mòbils.  
9.3. Una vegada començades les proves, l'anunci de la realització dels altres exercicis serà fet públic pel tribunal en el local en què s'haja realitzat l'anterior, en la web de Teatres de la Generalitat Valenciana i en els taulers d'anuncis de l'ens públic. Este anunci s'ha de fer amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint.  
9.4. En totes les proves el tribunal ha de prendre les mesures que siguen necessàries a fi de garantir l'anonimat en la valoració de les proves. Tots els exercicis en què hi haja alguna marca que puga identificar l'autor seran anul·lats.  
Deu. Publicitat de les llistes  
10.1. En acabar cada una de les parts de què consta la prova de la fase d'oposició, el tribunal publicarà en el lloc d'examen, en les seus de Teatres de la Generalitat Valenciana i en la seua web, la llista d'aspirants que han superat la prova amb expressió del nom, cognoms, document nacional d'identitat i la puntuació obtinguda. Es considera que han superat la prova únicament els aspirants que han obtingut la puntuació mínima exigida per a superar-la, segons s'especifica en la convocatòria.  
10.2. Una vegada acabada la fase d'oposició, el tribunal, mitjançant anunci, publicarà en el lloc d'examen, en les seus de la Conselleria de Justícia, Interior i Administracions Públiques d'Alacant, Castelló i València, i també en la pàgina web de la Conselleria de Justícia, Interior i Administracions Públiques, la llista amb la qualificació final de la prova de l'oposició a què fa referència la base 8.3.3, llista que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.   
Els aspirants inclosos en esta llista tenen un termini de 10 dies hàbils perquè presenten, obligatòriament, un currículum acompanyat de tots els documents acreditatius dels mèrits que es preveuen en l'annex IV. Si els mèrits que s'hi al·leguen ja consten en el Registre de Personal de Teatres de la Generalitat Valenciana, només cal esmentar-los en el currículum, sense aportar els documents corresponents. Només es valoraran els mèrits al·legats en el currículum.  
Els aspirants que no presenten currículum es considerarà que desistixen de la sol·licitud i que renuncien als seus drets, a l'efecte del que preveuen els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
10.3. Una vegada baremats els mèrits, el tribunal exposarà en el tauler d'anuncis de Teatres de la Generalitat i en la seua web http://teatres.gva.es, la llista provisional d'aspirants amb la puntuació obtinguda en la fase de concurs, desglossada en els diversos apartats del barem. Es concedix als aspirants un termini de 10 dies hàbils perquè formulen les reclamacions que estimen pertinents en relació amb la baremació.  
10.4. Una vegada resoltes les possibles reclamacions, el tribunal, mitjançant anunci, publicarà en el tauler d'anuncis de Teatres de la Generalitat i en la seua web, http://teatres.gva.es, la relació definitiva del concurs i també la llista definitiva d'aspirants aprovats per orde de puntuació total.  
En cap cas el tribunal no pot declarar que ha aprovat el procés selectiu un nombre d'aspirants superior al de llocs de treball convocats.  
Els casos d'empat es dirimixen de la manera següent: es valora en primer lloc la major puntuació obtinguda en la fase d'oposició i, si l'empat persistix, es dirimix per la major puntuació obtinguda en els diversos apartats del barem del concurs, pel mateix orde en què hi figuren.  
Si encara persistix l'empat, es dirimix per orde alfabètic del primer cognom dels aspirants empatats; l'orde esmentat comença per la lletra que resulte del sorteig en l'àmbit de la Generalitat que s'haja fet últimament per a esta finalitat o bé en anys anteriors.  
Onze. Relació definitiva i presentació de documents  
11.1. El tribunal de selecció elevarà al president de Teatres de la Generalitat Valenciana, la llista d'aprovats perquè siga publicada en el Diari Oficial de la Comunitat Valenciana la llista definitiva d'aspirants aprovats, per orde de puntuació total, perquè en el termini de 20 dies a comptar des de l'endemà de la publicació aporten davant de la Direcció General de Teatres de la Generalitat Valenciana els documents següents:  
11.1.1. Fotocòpia compulsada del títol acadèmic i els altres requisits exigibles segons el que establix la convocatòria o el certificat acadèmic que acredite haver fet tots els estudis per a l'obtenció del títol. En el cas de titulacions obtingudes a l'estranger, una fotocòpia compulsada de la credencial que acredite l'homologació que corresponga.   
Concurs  
Barem de la fase de concurs   
En la fase de concurs a què es referix la base 8.5 d'esta convocatòria, la valoració dels mèrits s'efectua d'acord amb el barem següent:  
A) Experiència professional: 30 punts.  
1. L'experiència professional dels participants es valora d'acord amb el barem següent:  
1.1. Per treballs realitzats en Teatres de la Generalitat Valenciana, en un lloc idèntic al que es convoca, a raó de 0,40 punts per cada mes complet de servici en actiu.  
1.2. Per treballs realitzats en Teatres de la Generalitat Valenciana no previstos en l'apartat anterior, a raó de 0,20 punts per cada mes complet de servicis en actiu.  
1.3. Per treballs realitzats en llocs de l'administració del Consell de la Generalitat Valenciana o dels seus organismes autònoms en què les competències en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 de la Llei de Funció Pública Valenciana, no previstos en l'apartat anterior, a raó de 0,15 punts per cada mes complet de servicis en actiu.  
1.4. Per treballs realitzats en altres administracions públiques en llocs del grup idèntic, o en el sector privat, en treballs per compte d'altri, autònoms i professionals, en funcions equivalents a les del grup que es convoca, tècnic mitjà de documentació, a raó de 0,10 punts per mes complet de servicis en actiu.   
1.5. A l'efecte del que disposa este barem, es considera que els llocs de l'administració del Consell de la Generalitat Valenciana i dels seus organismes autònoms en què les competències en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 de la Llei de Funció Pública Valenciana, en què la naturalesa jurídica o el sector haja variat en virtut de processos legals d'adaptació, han tingut sempre la naturalesa jurídica i sector que tinguen assignats en el moment de la finalització del termini de presentació d'instàncies de la convocatòria corresponent.  
2. L'experiència professional s'ha d'acreditar d'acord amb els criteris següents:  
2.1. Els treballs per a administracions públiques s'han d'acreditar sempre mitjançant un certificat oficial de l'òrgan competent.  
2.2. Els altres treballs per compte d'altri, mitjançant el contracte de treball i certificat de l'empresa de les funcions realitzades, quan estes funcions no puguen deduir-se dels termes del contracte, sense que s'admeta contradicció entre els dos documents. En tot cas, és obligatòria la presentació del certificat o la vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.  
2.3. Per al supòsit de professionals i d'autònoms, llicència fiscal o IAE, i certificat de col·legiació, si és el cas, com també certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria convocada. Si és el cas, i en substitució dels dits documents, s'ha d'aportar el certificat oficial que acredite haver cotitzat en el règim especial o en la mutualitat corresponent.  
En tot cas, la puntuació màxima que es pot obtindre per experiència no pot superar els 30 punts.  
B) Formació: 10 punts (apartats 1 al 4)  
1. Valencià: màxim 5 punts.  
El coneixement del valencià es valorarà fins a un màxim de 5 punts, després d'acreditació prèvia de tindre el certificat corresponent expedit o homologat per la Junta Qualificadora de Coneixements del Valencià, d'acord amb l'escala següent:  
- Coneixement oral: 1,00 punt  
- Grau elemental: 2,00 punts  
- Grau mitjà: 3,50 punts  
- Grau superior: 5,00 punts  
La valoració del coneixement del valencià s'efectua puntuant exclusivament el nivell més alt obtingut.  
2. Idiomes comunitaris: màxim de 2 punts.  
Es puntua fins a un màxim de 2 punts, a raó de 0,40 punts per curs o la seua equivalència si es tracta de cicles de l'escola oficial d'idiomes, com també 0,40 punts per curs o, si és el cas, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de Magisteri, especialitat de Llengua Estrangera, sempre que no es tracte del títol que va servir per a pertànyer al grup respectiu de titulació i que no haja sigut objecte de valoració per l'apartat de formació.  
3. Titulació acadèmica: màxim 3 punts.  
Per la possessió de títols acadèmics oficials superiors a l'exigit en la convocatòria per a pertànyer al grup que es convoca, a raó d'1,5 punts per títol, fins a un màxim de 3 punts.  
En tot cas, la puntuació màxima que es pot obtindre per formació no pot superar els 10 punts.  
4. Formació complementària relacionada amb el lloc de treball, expedit per organismes oficials (màxim 3 punts)  
100 hores o més: 1 punt  
75 hores o més: 0,5 punts  
50 hores o més: 0,25 punts  
25 hores o més: 0,12 punts  
15 hores o més: 0, 065 punts  
Temari per a la plaça. Oposicions   
44 Tècnic especialista, maquinista c 16-019  
Tema 1. Normativa reguladora de Teatres de la Generalitat Valenciana. Llei de Creació: origen, evolució històrica i situació actual.   
Tema 2. Cultura de l'espectacle: història i teoria de les arts escèniques. Història de l'escenografia. Nocions dels equips humans, artístics i tècnics. Tendències actuals del teatre.  
Tema 3. Tècniques aplicades per a gira: procés de muntatge, desmuntatge, manteniment i neteja. Tècniques de classificació, embalatge i transport de material etiquetat, inventari. Servir funció.  
Tema 4. Llei de Prevenció de Riscos Laborals: seguretat en els muntatges escènics. Seguretat en espais públics oberts. Mesures i principis generals de prevenció de riscos.  
Tema 5. Bases científiques i tècniques generals: electricitat i electrotècnia, coneixements bàsics. Nocions de mecànica i de resistència de materials. Principis bàsics de la física aplicada a l'escenari. Informàtica aplicada, coneixements bàsics.  
Tema 6. Infraestructures, instal·lacions i equips: arquitectura teatral, l'edifici, parts de l'edifici. Espais efímers de l'espectacle. Maquinària escènica, components, corrioles, contrapesos, cordes. Instal·lacions específiques i reglamentació en instal·lacions en locals públics.   
Tema 7. Tècniques i processos aplicats a l'espectacle: càrregues suspeses. Elements corporis: desplaçaments. Gires, implantació d'elements, muntatges, seguretat.  
Tema 8. Bases científiques i tècniques de la maquinària escènica: mecànica i resistència de materials aplicats a la maquinària. Principis d'hidràulica i pneumàtica. Regulació de màquines i motors.  
Tema 9. Infraestructures, instal·lacions i equips de maquinària: elements escenogràfics i normativa d'aplicació. Fusteria, soldadura elèctrica. Materials sintètics: usos i aplicacions. Pintures i adhesius. Vestuari teatral, materials i tèxtils.  
Tema 10. Tècniques i processos aplicats a l'espectacle: lectura i interpretació de les representacions gràfiques i desenvolupament de plans. Adaptació d'una escenografia a nous espais. Jocs escenotècnics. Muntatge, desmuntatge i manteniment d'escenografies. Quadern de maquinària, llibret, fulls de control. Elements suspesos: desplaçaments.   
Dotze. Tribunals  
12.1. El tribunal de selecció de la convocatòria està compost pels membres següents:  
Presidenta: Inmaculada Gil Lázaro, directora general de TGV.  
Secretari: Pablo Sánchez Peris, cap de Gestió de Personal de TGV.  
Vocals:   
- un representant de la Conselleria de Cultura.  
- Javier Merita Luján, cap de Servicis Tècnics de Teatres.  
- Vicente Suárez Bonet, cap de Maquinària de Teatres   
Tribunal suplent  
President: Ignacio Ferrando de la Cuadra, administrador.  
Secretària: Carmen Huerta Ballester, cap de la Unitat de Gestió de Personal.  
Vocals:  
- un representant de la Conselleria de Cultura.  
- Juan Gallego Ramón, coordinador d'escenari.  
- Francisco Beltrán Rueda, ajudant coordinador d'escenari.  
12.2. El tribunal, per a la realització de les proves, pot designar els col·laboradors, ajudants i assessors especialistes que considere oportuns.  
12.3. Corresponen al tribunal les funcions relatives a la determinació concreta del contingut de les proves i a la qualificació dels aspirants, tant en la fase de l'oposició com en la fase del concurs, i també, en general, l'adopció de totes les mesures que siguen necessàries amb vista al desenvolupament correcte de les proves selectives.  
12.4. Els membres del tribunal, com també els assessors, han d'abstindre's de participar en el procés i poden ser recusats pels interessats quan hi concórrega alguna circumstància de les que es preveuen en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.   
12.6. Pel que fa a comunicacions i qualsevol altra incidència, la seu del tribunal, a l'efecte de notificacions, està situada en la plaça de l'Ajuntament, número 17, de València.  
12.7. Tots els tribunals han de tindre un representant designat pel Comité d'Empresa de Teatres de la Generalitat Valenciana.  
Tretze. Recursos  
13.1. Contra esta resolució es pot interposar, de conformitat amb l'article 59 de l'Estatut dels Treballadors, una reclamació prèvia a la via judicial laboral davant del president de Teatres de la Generalitat Valenciana, d'acord amb el que disposa l'article 125 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 69 de la Llei de Procediment Laboral (Text Refós aprovat pel Reial Decret Legislatiu 2/1995, de 7 d'abril).  
Una vegada denegada la reclamació o transcorregut un mes sense haver sigut notificada cap resolució, la demanda es pot formalitzar davant del jutjat social competent dins del termini de dos mesos a comptar des de la notificació o des del transcurs del termini en què aquella haja de considerar-se desestimada.   
València, 10 de gener de 2007.- La directora general de Teatres de la Generalitat Valenciana: Inmaculada Gil Lázaro.